|  |
| --- |
| **Forankring af forandringer – Det dobbelte bogholderi** |
| **Formål:** At synliggøre fordele og ulemper for forskellige typer interessenter både før og efter gennemførelsen af et projekt - og på den baggrund vurdere, hvordan projektlederen kan arbejde strategisk for at forankre forandringen i projektet. Det dobbelte bogholderi kan dermed også hjælpe projektlederen med at kommunikere forandringen på en anerkende måde i forhold til de berørte interessenter. |
| **Indhold:** Det dobbelte bogholderi (figur 6.10 herunder) hjælper med at afdække, hvordan interessenter oplever et projekt i to perspektiver: Før gennemførelsen og efter gennemførelsen.Ved at identificere både fordele og ulemper for interessenter – som fx ressourcepersoner, gidsler, grå eminencer og eksterne interessenter – kan projektlederen blive opmærksom på potentielle udfordringer og muligheder i arbejdet med forandring, forankring, gennemførelse af projektet og dets overgang til drift. |
| **Proces:** * Arbejd sammen to-og-to eller i grupper
* Tag afsæt i bogens kap. 6, afsnit 2.3 samt kap. 13, afsnit 4.
* Vælg et konkret projekt (fra egen praksis eller en case)

Udfyld skemaet Det dobbelte bogholderi for mindst to af interessentgrupperne:* Hvilke fordele har interessenterne før gennemførelse af projektet?
* Hvilke ulemper oplever de før gennemførelse?
* Hvilke fordele kan interessenterne få efter projektets gennemførelse?
* Hvilke ulemper kan de opleve efter gennemførelse?

Diskutér:* Hvilke interessenter står i en særlig sårbar situation, hvor ulemperne overstiger fordelene?
* Hvordan kan projektlederen håndtere dette gennem kommunikation, inddragelse eller andre tiltag?
* Hvilke handlinger er nødvendige for at sikre, at fordelene forankres og ulemperne reduceres?

Saml op i gruppen eller på plenum: * Hvilke mønstre ser I, når I sammenligner de forskellige interessentgrupper? Hvad fortæller det jer om projektlederens rolle i arbejdet med interessenter før og efter et projekt?
 |

